b'\n_START_ARTICLE_\nA\xc5\xa1habad\n_START_SECTION_\nIme\n_START_PARAGRAPH_\nAshgabat je A\xc5\x9fgabat v turkmen\xc5\xa1\xc4\x8dini, \xd0\x90\xd1\x88\xd1\x85\xd0\xb0\xd0\xb1\xd0\xb0\xd0\xb4 (Ashkhabad) v rus\xc5\xa1\xc4\x8dini in \xd8\xa7\xd8\xb4\xda\xa9 \xd8\xa2\xd8\xa8\xd8\xa7\xd8\xaf (UniPers: esq-Abad) v perzij\xc5\xa1\xc4\x8dini. Od leta 1919 do leta 1927 se je mesto imenovalo Poltoratsk po lokalnem revolucionarju. Koren imena mesta sega v obdobje Ar\xc5\xa1acidskega imperija, ki izhaja iz imena ustanovitelja cesarstva Partov, Arsaces I. Partski. Prvotna oblika imena je bila Ashk-Abad (kar pomeni, da je mesto zgradil Ashk) in je zaradi tur\xc5\xa1ke izgovorjave imena tako ostalo \xc5\xa1e danes.\n_START_SECTION_\nTransport\n_START_PARAGRAPH_\nV A\xc5\xa1habad se na veliko gradi nove tudi 6 pasovne avenije, \xc4\x8deprav je prometa malo. Javni transport se odvija z avtobusi in taksiji. Zunaj novega obmo\xc4\x8dja so ceste slabe ali jih sploh ni._NEWLINE_A\xc5\xa1habad ima mednarodno letali\xc5\xa1\xc4\x8de.\n_START_SECTION_\nPodnebje\n_START_PARAGRAPH_\nA\xc5\xa1habad ima suho podnebje. Gorovje Kopet-Dag je oddaljeno pribli\xc5\xbeno 25 kilometrov proti jugu, na sever pa meji na pu\xc5\xa1\xc4\x8davo Karakum. Povpre\xc4\x8dna temperatura v juliju je 38,2\xc2\xa0\xc2\xb0C.Najvi\xc5\xa1ja temperatura izmerjena doslej je bila 54\xc2\xa0\xc2\xb0C. No\xc4\x8dne temperature v poletnem \xc4\x8dasu zna\xc5\xa1ajo 23,1\xc2\xa0\xc2\xb0C. Povpre\xc4\x8dna zimska temperatura se giblje med 7,4-9,8\xc2\xa0\xc2\xb0C in se lahko spusti do -16\xc2\xa0\xc2\xb0C v decembru. Sneg je redek. Letna koli\xc4\x8dina padavin je samo 227 mm, marec in april sta najbolj mokra meseca.'